A kérdés jogos, különösen az előző két pont után. Amikor Prémium WP bővítményt vagy sablont vásárolsz akkor nem a szoftvert veszed meg vagy annak használati jogát, hiszen a GPL biztosítja a felhasználás és a terjesztés teljes szabadságát. Nézzük a leggyakoribb példákat, miért és mit fizetsz meg amikor Prémium bővítményért fizetsz (hiszen azt nem veszed meg mivel az ingyenesen terjeszthető): Előfizetsz azért, hogy egy bizonyos ideig megkapd a szoftver frissítéseit automatikusan. Fizetsz azért, hogy bizonyos ideig támogatást kapj a szoftver használatához. Fizetsz azért, hogy hibajavításokat kapj. Fizetsz azért, hogy a fentieket hány webhelyre kapod meg. Pl. amikor azt látod, hogy 3 webhelyre vonatkozik az ár, akkor az nem azt jelenti, hogy 3 webhelyen használhatod (hiszen korlátlanul szabadon használhatod) a szoftvert, hanem azt, hogy 3 webhelyre kapod meg a frissítést vagy támogatást, hiába használod akár 100 webhelyen is a szoftvert. Magánvélemény! Amikor egy Prémium termékért fizetsz, akkor a véleményem szerint licenctől függetlenül a szakértelemért fizetsz.  Pontosan ezért fontos, hogy mindig megnézd miért és kinek fizetsz, hiszen "nem minden arany ami fénylik". Nem minden prémium ami annak hirdeti magát. Csak annak érdemes fizetni aki már bizonyított és elismert. A GPL szabadsága valójában azt biztosítja, hogy ha valaki vásárol valamit akkor megnézheti a kódot, azt, hogy mit vásárolt. Átnézheti tanulhat belőle, tovább fejlesztheti. Ez biztosítja azt, hogy végső soron jól meg lehessen ítélni akár azt is, hogy egy prémium bővítmény vagy sablon valódi teljesítménye milyen és azt, hogy megéri-e a pénzt amit a támogatásért és a frissítésért kérnek. Ez pedig nagyon jó hatással van az egész GPL közösségre és a Prémium bővítményekre és a témákra is, hiszen aki valóban az élvonalba szeretne kerülni annak az átláthatóság miatt tényleg Prémium módon kell teljesíteni.